Μαρούσι 7-1-2024

|  |  |
| --- | --- |
| Επιτροπή διαχείρισης κρουσμάτων Sars-Cov-2 (Covid 19), γρίπης, RSV | Προς:Μέλη ΔΕΠ-ΕΔΙΠΓραμματείες ΤμημάτωνΔιοικητικούς Υπαλλήλους (Μόνιμους,ΙΔΑΧ,ΙΔΟΧ) |

ΘΕΜΑ: «Λήψη μέτρων προστασίας για τη μείωση μετάδοσης λοιμώξεων του αναπνευστικού»

Σύμφωνα με τις οδηγίες του Εθνικού Οργανισμού Δημόσιας Υγείας (ΕΟΔΥ), και προκειμένου να μειωθεί ο κίνδυνος μετάδοσης των λοιμώξεων του αναπνευστικού (λοιμώξεις από τον ιό SARS-CoV-2, γρίπη, RSV κ.α.) συστήνεται η τήρηση των ακόλουθων βασικών μέτρων από μέλη ΔΕΠ-ΕΔΙΠ, φοιτητές/τριες, εντεταλμένους διδάσκοντες και το διοικητικό προσωπικό (μόνιμο, ΙΔΑΧ, ΙΔΟΧ) της ΑΣΠΑΙΤΕ:

* Ισχυρή σύσταση για χρήση μάσκας, κατά προτίμηση μάσκα υψηλής αναπνευστικής προστασίας (τύπου FFP2/KN95/FFP3), εντός των αιθουσών από όλους τους συμμετέχοντες στην εκπαιδευτική διαδικασία.
* Καλός αερισμός των αιθουσών και των εργαστηριακών χώρων. Σύσταση να ανοίγονται τα παράθυρα τακτικά και κυρίως κατά τη διάρκεια του διαλείμματος για τη βελτίωση του αερισμού.
* Αποφυγή συνωστισμού ατόμων σε ανεπαρκώς αεριζόμενους χώρους (π.χ. κοινόχρηστοι διάδρομοι, σκάλες).
* Αποφυγή συγκεντρώσεων πολλών ατόμων – τήρηση φυσικών αποστάσεων.
* Εάν κάποιος/α φοιτητής/τρια, σπουδαστής/τρια. μέλος ΔΕΠ-ΕΔΙΠ, διοικητικό προσωπικό (μόνιμο – ΙΔΑΧ-ΙΔΟΧ) παρουσιάζει συμπτώματα λοίμωξης του αναπνευστικού (πονόλαιμο, βήχα, καταρροή) ή έχει θετικό αποτέλεσμα εργαστηριακού ελέγχου για αναπνευστικό παθογόνο όπως SARS-CoV-2, ιό γρίπης ή RSV, συστήνεται να παραμένει στο σπίτι και να περιορίσει τις επαφές του με άλλα άτομα. Η παραμονή στο σπίτι συστήνεται μέχρι την υποχώρηση ή βελτίωση των συμπτωμάτων και την ολοκλήρωση τουλάχιστον 24 ωρών από την πλήρη υποχώρηση του πυρετού (χωρίς τη λήψη αντιπυρετικών σκευασμάτων).

Παρακαλούμε να ενημερωθούν όλοι οι φοιτητές/σπουδαστές με τον πιο πρόσφορο τρόπο.

Για τη Επιτροπή διαχείρισης κρουσμάτων Sars-Cov-2 (Covid 19)

Καθηγητής Σπύρος Λ. Πανέτσος